CELEX: 32004R1471
Language: hu
Date: 2004-08-18 00:00:00
Title: A Bizottság 1471/2004/EK rendelete (2004. augusztus 18.) a szarvasfélék termékeinek Kanadából és az Egyesült Államokból történő behozataláról szóló 999/2001/EK európai parlamenti és tanácsi rendelet XI. mellékletének módosításáról(EGT vonatkozású szöveg)

19.8.2004   
            
            
               HU
            
            
               Az Európai Unió Hivatalos Lapja
            
            
               L 271/24
            
         
      A BIZOTTSÁG 1471/2004/EK RENDELETE
   
   (2004. augusztus 18.)
   a szarvasfélék termékeinek Kanadából és az Egyesült Államokból történő behozataláról szóló 999/2001/EK európai parlamenti és tanácsi rendelet XI. mellékletének módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes fertőző szivacsos agylágyulásformák megelőzésének, ellenőrzésének és megszüntetésének szabályait meghatározó, 2001. május 22-i 999/2001/EK európai parlamenti és tanácsi rendeletre (1) és különösen annak 23. cikke első bekezdésére,
   mivel:
   
               (1)
            
            
               Kanadában és az Egyesült Államokban a tenyésztett és vadon élő szarvasok és jávorszarvasok állományát érintő krónikus sorvadásos betegségről számoltak be. Mindeddig máshol az őshonos betegséget nem észlelték.
            
         
               (2)
            
            
               A tudományos irányítóbizottság 2003. március 6–7-i véleményében fokozott állat- és közegészségügyi védelmet javasolt a Közösségben a kanadai és egyesült államokbeli szarvasfélék krónikus sorvadásos betegségének kockázata miatt.
            
         
               (3)
            
            
               Kanada és az Egyesült Államok nem szerepelnek a nem házi kérődzők Közösségbe történő exportját jóváhagyó harmadik országok listáján, melyet a harmadik országok vagy azok egy részének listáját felállító, és bizonyos élő állatok, valamint azok friss húsainak Közösségbe történő behozatalához szükséges állat- és közegészségügyi, illetve állatorvosi igazolás feltételeiről szóló 79/542/EGK tanácsi határozat (2) meghatároz, az élő szarvasfélék ezen országokból a Közösségbe történő exportja eleve ki van zárva.
            
         
               (4)
            
            
               A 90/425/EGK irányelv (3) A. mellékletének 1. pontjában nevezett külön közösségi szabályok szerinti állategészségügyi követelmények által nem érintett állatok, sperma, petesejt és embrió Közösségi kereskedelmét, illetve abba történő behozatalát szabályozó állategészségügyi követelményeket meghatározó 92/65/EGK tanácsi irányelv kiköti, hogy kizárólag bizonyos, megnevezett fajok spermáját, petéjét és embrióját lehet a Közösségbe behozni. A szarvasfélék ebben nem szerepelnek. Ezért a szarvasfélékhez tartozó állatok spermájának, embriójának és petesejtjének behozatala eleve ki van zárva.
            
         
               (5)
            
            
               A tenyésztett és vad szarvasfélék friss húsának, hústermékeinek és húskészítményeinek behozatalakor fennálló lehetséges köz- és állategészségügyi kockázat minimalizálása érdekében intézkedések bevezetése szükséges.
            
         
               (6)
            
            
               A 999/2001/EK rendeletet ennek megfelelően módosítani kell.
            
         
               (7)
            
            
               Az ebben a rendeletben meghatározott intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 999/2001/EK rendelet XI. melléklete az ehhez a rendelethez tartozó melléklettel összhangban módosul.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. augusztus 18-án.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 147., 2001.5.31., 1. o. A legutóbb a 876/2004/EK bizottsági rendelettel (HL L 162., 2004.4.30., 52. o.) módosított rendelet.
   
      (2)  HL L 146., 1979.6.14., 15. o. A legutóbb a 2004/554/EK bizottsági határozattal (HL L 248., 2004.7.9., 1. o.) módosított határozat.
   
      (3)  HL L 268., 1992.9.14., 54. o. A legutóbb a 2004/68/EK irányelvvel (HL L 139., 2004.4.30., 320. o.) módosított irányelv.
   
      MELLÉKLET
      A XI. melléklet D része a következő 4. ponttal egészül ki:
      
         
                     „4.
                  
                  
                     
                                 a)
                              
                              
                                 Mikor a tenyésztett szarvasféléktől származó, a 91/495/EGK tanácsi irányelv (1) által meghatározott tenyésztett vad húsát, a 94/65/EK tanácsi irányelv (2) által meghatározott húskészítményeket és a 77/99/EGK tanácsi irányelv (3) által meghatározott hústermékeket Kanadából vagy az Egyesült Államokból a Közösségbe behozzák, az egészségügyi igazolás mellett az alábbiakat tartalmazó, az előállító ország illetékes hatósága által aláírt nyilatkozat szükséges:
                                 »Ez a termék belsőségektől és gerincvelőtől mentes olyan szarvasféle húst tartalmaz, vagy kizárólag olyan szarvasféle húsából származik, melyek szöveteiben a krónikus sorvadásos betegséget patológiailag, immunokémiailag vagy más illetékes hatóság által elismert diagnosztikai módszerrel megvizsgálták és negatív eredményt kaptak, továbbá nem származik olyan állomány állatai közül, ahol a krónikus sorvadásos betegséget megállapították, vagy annak gyanúja hivatalosan felmerült.«
                              
                           
                                 b)
                              
                              
                                 Mikor a vad szarvasféléktől származó, a 92/45/EGK tanácsi irányelv (4) által meghatározott tenyésztett vad húsát, a 94/65/EK tanácsi irányelv által meghatározott húskészítményeket és a 77/99/EGK tanácsi irányelv által meghatározott hústermékeket Kanadából vagy az Egyesült Államokból a Közösségbe behozzák, az egészségügyi igazolás mellett az alábbiakat tartalmazó, az előállító ország illetékes hatósága által aláírt nyilatkozat szükséges:
                                 »Ez a termék belsőségektől és gerincvelőtől mentes olyan szarvasféle húst tartalmaz, vagy kizárólag olyan szarvasféle húsából származik, melyek szöveteiben a krónikus sorvadásos betegséget patológiailag, immunokémiailag vagy más illetékes hatóság által elismert diagnosztikai módszerrel megvizsgálták és negatív eredményt kaptak, továbbá nem származik olyan területen található állattól, ahol a krónikus sorvadásos betegséget az utóbbi három évben megállapították, vagy annak gyanúja hivatalosan felmerült.«”
                           
               
      
         (1)  HL L 268., 1991.9.24., 41. o.
      
         (2)  HL L 368., 1994.12.31., 10. o.
      
         (3)  HL L 26., 1977.1.31., 85. o.
      
         (4)  HL L 268., 1992.9.14., 35. o.